আহতরা হলেন- ইলিয়াস গাজী, পিতা হুজু গাজি, পাসপোর্ট নম্বর এফ-০৭২৩৯৩১, ঠিকানা- ২১/২ উত্তর মাদারটেক, বাসাবো, সবুজবাগ, ঢাকা (তবে পররাষ্ট্র মন্ত্রণালয় থেকে প্রাপ্ত ঠিকানায় ইলিয়াস গাজির বাড়ি কুমিল্লায় বলে উল্লেখ রয়েছে)। মামুন, পিতা: ধনু মিয়া, মঙ্গলকান্দি, হোমনা, কুমিল্লা, পাসপোর্ট নম্বর ই-০৯১৩৭৮৩। হাসান সরকার, পিতা: দুলাল  সরকার, বরেশ্বর, বুড়িচং, কুমিল্লা, পাসপোর্ট নম্বর ই-০০৬৮১৮৯ ও সুমন, পিতা: কুদ্দুস মিয়া, বরাইল, চুন্টা, সরাইল, ব্রাহ্মণবাড়িয়া, পাসপোর্ট নম্বর ই-০২২৯৩৫১। ওদিকে পররাষ্ট্র মন্ত্রণালয় জানিয়েছে, নিহতদের লাশ দেশে ফিরিয়ে আনার বিষয়ে কাজ শুরু হয়েছে। এ বিষয়ে মরিশাসে বাংলাদেশের অনারারি কনসাল জেনারেল ইউসুফ আবদুর রাজ্জাকের সঙ্গে সার্বক্ষণিক যোগাযোগ রক্ষা করা হচ্ছে। পররাষ্ট্র মন্ত্রণালয়ের একজন মুখপাত্র জানান, নিহত ও আহতরা প্যানডেমোনিও কোম্পানি লিমিটেডের একটি গার্মেন্টস ফ্যাক্টরিতে সুইং মেশিন অপারেটর হিসাবে কর্মরত ছিলেন। ৩০শে  ডিসেম্বর তারা বৈধভাবে চাকরি নিয়ে মরিশাস যান। নিয়োগের শর্ত অনুযায়ী নিহত শ্রমিকদের লাশ দেশে পাঠানো এবং বীমার অর্থ পরিশোধের দায়িত্ব প্যানডেমোনিও নেবে বলে পররাষ্ট্র মন্ত্রণালয়কে জানিয়েছে মরিশাসে বাংলাদেশের অনারারি কনসাল জেনারেল ইউসুফ আবদুর রাজ্জাক।